ORI วิ่ง 3% สวนภาวะตลาดฯ โบรกฯชี้ Backlog เพียบ-ราคาหุ้นต่ำ
ORI วิ่ง 3% สวนภาวะตลาดฯ โบรกฯชี้ Backlog เพียบ-ราคาหุ้นต่ำ
ORI วิ่ง 3% สวนภาวะตลาดฯ โบรกฯชี้ Backlog เพียบ-ราคาหุ้นต่ำ
8 เม.ย. 2563

ผู้สื่อข่าวรายงานว่า ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI  ล่าสุด ณ เวลา 10.59 น. อยู่ที่ระดับ 4.68 บาท ปรับตัวขึ้น 0.16 บาท หรือ 3.54% ด้วยมูลค่าการซื้อขาย 48.93 ล้านบาท
บล.เอเชีย เวลท์  ระบุในบทวิเคราะห์ฯแนะ”ซื้อ”หุ้น บมจ.ออริจิ้น พร็อพเพอร์ตี้ (ORI) ให้ราคาเป้าหมาย 9.00 บาท โดยวานนี้ (7 เม.ย.) ราคาหุ้นเริ่มฟื้นตัว ปรับตัวสูงขึ้น 14.72% ปิดที่ 4.52 บาท หลังได้ปรับตัวลงกว่า 45% นับตั้งแต่ต้นปี
ทั้งนี้ประเมินว่าราคาหุ้นที่ปรับตัวลงก่อนหน้าเกิดจากความกังวลของผลกระทบจากไวรัสโควิด-19 และ หุ้นกู้ของกลุ่มอสังหาริมทรัพย์ สำหรับประเด็นหุ้นกู้ ประเมินจากเงินสดและรายการเทียบเท่า ณ สิ้นปี 2562 ของบริษัท เพียงพอในการขำระหุ้นกู้ที่จะครบกำหนดภายใน 1 ปี จำนวน 2,330 ล้านบาท
โดยในส่วนของผลกระทบจากไวรัสโควิด-19 มองว่าหากสถานการณ์คลี่คลายภายในครึ่งแรกปีนี้ บริษัทจะสามารถโอนโครงการที่แล้วเสร็จในตามกำหนด ซึ่ง ณ ปัจจุบัน บริษัทมี Backlog ที่ Secured ยอดโอนที่ประมาณการไว้แล้วกว่า 75% มองว่าราคาหุ้นที่ปรับตัวลงเป็นจังหวะในการเข้าซื้อ
ขณะที่บริษัทประกาศจ่ายปันผลสำหรับครึ่งหลังปี 62  จำนวน 0.29 บาทต่อหุ้น (Div.Yld.6.4%)  XD วันที่ 14 พ.ค. และจ่ายเงินวันที่ 29 พ.ค. 2563